नई दिल्ली (ब्यूरो) : अब सीबीएसई मान्यता प्राप्त कोई भी स्कूल किसी भी छात्र से बगैर घोषित की गई फीस की मांग नहीं कर पाएगा। क्योंकि केंद्रीय माध्यमिक शिक्षा बोर्ड (सीबीएसई) की नई नियमवालियों में स्पष्ट किया गया है कि कोई भी स्कूल छात्रों से घोषित फीस के अलावा किसी अन्य नाम से कोई फीस नहीं वसूलेंगे। इसके अलावा स्कूल यह भी तय नहीं कर सकेंगे कि किताबें, यूनिफॉर्म एवं बैग आदि छात्र कहां से खरीदें। मानव संसाधन विकास मंत्री जावड़ेकर ने कहा कि यदि कोई स्कूल इन नियमों का उल्लंघन करेगा तो उनकी मान्यता रद्द कर दी जाएगी।